เท็กซัสใช้ภาวะภัยพิบัติรับมือพายุฮันนา
เมื่อวันที่ 26 ก.ค. สำนักงานอุตุนิยมวิทยาแห่งชาติสหรัฐฯ รายงานความคืบหน้าสถานการณ์พายุ ฮันนา พัดจากอ่าวเม็กซิโก ขึ้นชายฝั่งสหรัฐฯที่รัฐเท็กซัส โดยเป็นไปตามที่ประเมินไว้คือพายุได้ยกระดับความรุนแรงจากโซนร้อนกลายเป็นเฮอริเคน เมื่อคืนวันที่ 25 ก.ค. ตามเวลาท้องถิ่น ด้วยกำลังลมประมาณ 145 กิโลเมตรต่อชั่วโมง ซึ่งจะส่งผลให้เกิดฝนตกหนักทั่วพื้นที่ภาคใต้ของรัฐเท็กซัส และมีความเป็นไปได้ที่จะเกิดน้ำท่วมฉับพลันทั้งนี้ พายุฮันนาถือเป็นเฮอริเคนลูกแรกของปี 2563 เบื้องต้นยังไม่มีรายงานผู้บาดเจ็บหรือเสียชีวิต แต่พายุได้ส่งผลให้อาคารบ้านเรือนได้รับ ความเสียหายในบางพื้นที่ หลังคาถูกแรงลมพัดปลิว และพายุอยู่ระหว่างเบนเข็มไปยังภาคตะวันออกเฉียงเหนือของเม็กซิโก ขณะที่นายเกรก แอบบอตต์ ผู้ว่าการรัฐเท็กซัส ได้ประกาศสถานการณ์ภัยพิบัติใน 32 เขตของรัฐเท็กซัส พร้อมเตือนว่าจากสถานการณ์แพร่ระบาดรุนแรงของไวรัสโควิด-19 อาจส่งผลให้เกิดความล่าช้าในการช่วยเหลือ สำนักข่าวต่างประเทศรายงานด้วยว่าสหรัฐฯอาจต้องเผชิญกับพายุอีก 2 ลูก คือเฮอริเคนดักกลาส ซึ่งอยู่ระหว่างมุ่งหน้าสู่รัฐฮาวาย และพายุโซนร้อนกอนซาโล ในทะเลแคริบเบียน.
สำนักงานอุตุนิยมวิทยาแห่งชาติสหรัฐฯ รายงานความคืบหน้าสถานการณ์พายุ ฮันนา พัดจากอ่าวเม็กซิโก ขึ้นชายฝั่งสหรัฐฯที่รัฐเท็กซัส ได้ยกระดับความรุนแรงจากโซนร้อนกลายเป็นเฮอริเคน
พายุ,พายุฮันนา,เฮอริเคน,เฮอริเคนฮันนา,โควิด-19,เม็กซิโก,ข่าววันนี้